Ungathanda ukufunda lesi sihloko ngalolu limi: %%?
UKHONA yini umuntu omaziyo ogulayo?— Mhlawumbe nawe uye ugule ngezinye izikhathi. Ungase uphathwe umkhuhlane noma isisu. Abanye abantu bagula kakhulu. Abakwazi ngisho nokuzisukumela. Kuvamile lokhu uma abantu sebegugile.
Sonke siyagula ngezinye izikhathi. Uyazi ukuthi yini eyenza abantu bagule, baguge, futhi bafe?— Ngelinye ilanga kwalethwa umuntu owayengakwazi ukuhamba kuJesu, futhi uJesu wabe esebonisa ukuthi yini eyenza abantu bagule futhi bafe. Ake ngikuxoxele leyo ndaba.
UJesu wathi umuntu okhubazekile makenzeni?
Kungenzeka ukuthi uke wasiza umuntu ebhaka isinkwa ngepani lokubhaka. Uyazi ukuthi siyoba njani isinkwa uma ipani linesifaca?— Zonke izinkwa ozibhaka ngalelo pani ziyoba nalolo phawu, noma isifaca, angithi?—
Pho kungani abanye abantu begula kaningi kunabanye?— Ziningi izizathu. Kungaba ukuthi abanako ukudla okwanele. Noma kungaba ukuthi abadli ukudla okufanele. Kungenzeka ukuthi badla kakhulu amakhekhe namaswidi. Esinye isizathu kungaba ukuthi bayephuza kakhulu ukulala ebusuku bese bengalali ngokwanele. Noma bangase bangagqoki bafudumale uma kubanda. Imizimba yabanye abantu ayinawo amandla, ayikwazi ukulwa nezifo, ngisho noma bezama ukuzinakekela.
Uma sibonisa ukuthi asifuni ukwenza isono nokuthi siyakuzonda okubi, uJesu uyoselapha. Esikhathini esizayo uyosusa ukungapheleli esinako manje. Uyokwenza lokhu njengoba eyiNkosi yoMbuso kaNkulunkulu. Isono ngeke nje sivele sisuswe ngesikhathi esisodwa. Siyosuswa kancane kancane. Kuyothi lapho isono sethu sesisuswe unomphela, singaphinde sigule. Sonke siyoba nempilo ephelele. Akuve kuyoba isibusiso lokho!
Amanzi Abhubhisa Izwe​—Ingabe Asazolibhubhisa Futhi?